stanford-oval/wikipedia huggingface dataset:
יבגני קשנצב
קריירה

קשנצב החל לשחק כדורגל במחלקת הנוער של דינמו ברנאול בעיר הולדתו ברנאול, וכשהיה בן 18 חתם בקבוצת דינמו מינסק. לאחר פירוק ליגת העל הסובייטית זכה קשנצב עם הקבוצה בחמש אליפויות ליגת העל הבלארוסית, בנוסף לשני גביעים. בסך הכל שיחק שש שנים בדינמו מינסק, וכבש במדיה 22 שערים.
בקיץ 1995 הגיע קשנצב לישראל וחתם בקבוצת מכבי תל אביב. בעונת 1995/1996, תחת הדרכתו של המאמן דרור קשטן, זכה קשנצב עם הקבוצה בדאבל וכבש 12 שערים. בהופעת הבכורה שלו בקבוצה כבש את שער השוויון במשחק החוץ מול גראסהופרס השווייצרית במוקדמות ליגת האלופות, אך הקבוצה לא העפילה לשלב הבתים לאחר הפסד במשחק הגומלין. בנוסף כבש שער בדרבי התל אביבי במחזור העשירי, ושלושער בניצחון הביתי 5–0 על הפועל באר שבע במחזור ה-23.
בעונת 1996/1997 הוסט קשנצב לעמדת המגן הימני בחלק מהמשחקים, תחת הדרכתו של אברהם גרנט, וכבש שישה שערים. בסך הכל כבש 18 שערים במדי מכבי תל אביב. לאחר מכן שיחק בהפועל טייבה ועירוני ראשון לציון, ובשנת 2000 שב למועדון נעוריו הבלארוסי, דינמו ברנאול, ובו סיים את הקריירה הפעילה.
ב-2016 ביקר קשנצב באצטדיון בלומפילד לראשונה מאז שעזב את ישראל, במסגרת השקת "מועדון שחקני העבר של מכבי תל אביב".
תארים

אליפות בלארוס (5): 1992, 1992/1993, 1993/1994, 1994/1995, 1995
הגביע הבלארוסי (2): 1992, 1993/1994
אליפות (1): 1995/1996
גביע המדינה (1): 1995/1996
הערות שוליים

↑  מועדון שחקני העבר: יבגני קשנצב, באתר מכבי תל אביב, ‏29 באוקטובר 2016
↑  כשנמני, דריקס וקלינגר עלו (שוב) לדשא בבלומפילד, באתר מכבי תל אביב, ‏8 באפריל 2016
יבגני שאחוב

יבגני סרגייביץ' שאחוב (ברוסית: Евгений Сергеевич Шахов; נולד ב-6 ביולי 1962) הוא כדורגלן עבר סובייטי ואוקראיני ששיחק בעמדות הקשר וחלוץ בקבוצות מטאלורג זפוריז'יה ודנייפר דנייפרופטרובסק בתקופת ברית המועצות, ובשנות ה-90 שיחק חמש עונות בקבוצת מכבי פתח תקווה הישראלית. אחרי פרישתו ממשחק פעיל עבר לאימון, ושימש כעוזר מאמן במספר קבוצות בליגה האוקראינית.
קריירה

שאחוב התחיל את הקריירה שלו בקבוצת "מטאלורגז זפוריז'יה" מליגת המשנה הסובייטית. בשנת 1981 התגייס לשירות חובה בצבא הסובייטי. במהלך שירותו שיחק בקבוצה הצבאית סק"א אודסה. לאחר סיום שירות החובה חזר לשחק במטאלורג זפוריז'יה. בשנת 1987 עבר לקבוצת דניפרו דניפרופטרובסק. בעונת 1988 זכה עם הקבוצה באליפות ברית המועצות. באותה עונה היה שאחוב מלך השערים של ליגת העל הסובייטית. שנה לאחר מכן זכה עם דניפרו בגביע ברית המועצות.
בשנת 1990 שיחק זמן קצר בקבוצת פ.צ. קייזרסלאוטרן מהבונדסליגה.
בשנת 1991 הגיע לישראל. שיחק בקבוצת מכבי פתח תקווה עד לסוף עונת 1994/1995. לאחר מכן שיחק במשך עונה אחת במכבי יפו ועונה אחת במכבי נתניה. בשנת 1997 פרש ממשחק פעיל. שאחוב ניסה לקבל מעמד של תושב קבע בארץ, אך בקשותיו נדחו על ידי משרד הפנים. הוא נאלץ לעזוב את ישראל ולחזור לאוקראינה.
באוקראינה אימן קבוצות מליגת המשנה. בשנים 2008 - 2014 היה עוזר מאמן של קבוצת דניפרו דניפרופטרובסק מהליגה הבכירה באוקראינה.
תארים

אליפות ברית המועצות : 1988
הגביע הסובייטי: 1989
מלך השערים של הליגה הסובייטית : 1988
משפחתו

ליבגני שאחוב יש שני בנים - סרגיי ויבגני, שניהם כדורגלנים מקצועיים. יבגני שאחוב הבן משחק בקבוצת טובול הקזחית בעמדת קשר.
טלגרפיה

.
רדיו טלגרף (1914)
טלגרפיה היא דרך שידור הודעות כתובות מבלי שההודעה נישאת על גבי עצם פיזי. הגדרה זו כוללת דרכים חדשות שנוצרו להעברת נתונים כמו פקס, דואר אלקטרוני ותקשורת מחשבים באופן כללי (טלגרף הוא מכשיר לשליחת וקבלת הודעות למרחקים מעל קווי טלפון, דוגמה לסוג של טלגרפיה. המלה טלגרף מתייחסת לטלגרף החשמלי).
עד שנות השמונים, הודעות טלגרפיה שנקראו טלגרמה (Telegram) או מברק (תחדיש של בן יהודה) היו נשלחות באמצעות רשת הטלקס (Telex), רשת מנותבת של טלפרינטרים (Teleprinters) הדומה לרשת הטלפונים. בימים שקדמו לשירותי הטלפוניה ארוכת הטווח (שיחות חוץ ובינלאומיות) שירותי הטלגרף היו נפוצים מאוד. הודעות טלגרמה היוו דרך לאישור עסקאות, להעברת הודעות מהירות (לדוגמה, ידיעות עיתונאיות שנשלחו על ידי כתבים) ואף שימשו לתקשורת בתוך מערכות השלטון במדינות רבות.
סמפור

רשת הסמפור (Semaphore) הומצאה על ידי קלוד שאפה (צר') והופעלה בצרפת בין השנים 1792 ל־1846. הרשת סייעה לנפוליאון, והשיטה התפשטה באירופה ובארצות הברית.
רשת הסמפור העבירה מסרים מיידיים יותר (במובן של "זמן משליחה עד קבלה") משליחי דואר, ושירתה אזורים שלמים. אולם היה צורך במפעילים ומגדלים כל 30 ק"מ, וקצב התקשורת המעשי היה לכל היותר כשתי מילים לדקה. השיטה הייתה שימושית עבור ממשלות, אך לא אפשרה שימוש מסחרי.
רשת הסמפור המסחרית האחרונה נותרה פעילה בשוודיה עד לשנת 1880.
טלגרף חשמלי

הטלגרף החשמלי המסחרי הראשון נבנה על ידי סר צ'ארלס ויטסטון (Charls Weatstone) ונכנס לשירות הרכבות האנגלי בשנת 1838. טלגרף חשמלי נרשם כפטנט בארצות הברית בשנת 1842 על ידי סמואל מורס, שעוזרו אלפרד וייל פיתח את סימני האלפבית של קוד מורס. הוא נפרש במהירות בשני העשורים הבאים. הטלגרף החשמלי אפשר משלוח הודעות במחיר נמוך מספיק לשימושים מסחריים.
קו הטלגרף הטראנס אטלנטי הראשון הושלם בהצלחה ב-27 ביולי 1866 ואפשר לראשונה תקשורת טלגרפיה טראנס אטלנטית. התפתחות נוספת התרחשה ב-9 באוגוסט 1892, כאשר קיבל תומאס אלווה אדיסון פטנט על הטלגרף הדו-כיווני.
טכנולוגית הטלגרפיה התפתחה עם התרחבות השימוש. המטרה הייתה הגדלת מספר ההודעות שניתן לשלוח על התשתיות הקיימות כדי לעמוד בביקוש הגואה בעלויות נמוכות ככל האפשר. לצורך כך פותחו טכנולוגיות שהחליפו עבודה ידנית במיכשור מכני וחשמלי, הגדילו את קצב השידור, וניצלו את ערוצי התקשורת (כולל תקשורת אלחוטית) טוב יותר. במקביל לכך נצבר ידע תאורטי על הגורמים המגבילים את התקשורת ונפרשו תשתיות חדשות ומשופרות.
עם המצאת הטלפרינטר (Teleprinter), איתות טלגרפי נעשה מהיר, אמין, ופשוט יותר לשימוש. המכשירים הראשונים השתמשו בקוד בודו (Baudot, על שם אמיל בודו), קוד בן 5 סיביות. קוד זה הפיק 32 סימנים בלבד, לכן שניים מהתווים הוגדרו כתווי בקרה, בעלי אופי דומה לזה של המקש Shift שבמקלדת, כלומר לעבור למערכת חלופית של סימנים. עוד שלושה תווי בקרה משותפים לשתי מערכות הסימנים, כך שבסך הכול מאפשרת שיטה זו ייצוג של 2X27=54 סימנים שונים, וזה מספיק לאותיות (גדולות בלבד), ספרות וסימני פיסוק.
תעשיית התעופה עדיין משתמשת במערכת טלפרינטרים על גבי רשת סיטה (SITA). לדוגמה: מערכת PARS – Programmable Airline Reservation System משתמשת עדיין בקוד בעל 6 סיביות מוזזות הדומה לקוד המקורי, בגלל הדרישה ל-8 ביטים בלבד לתו.
פותחה מערכת תזמון תקנית עבור טלקומוניקציה. מצב הקו הוגדר כמצבם החשמלי של החוטים. בדרך זו זוהתה מיד "נפילה" של קו. הסימנים נשלחו על ידי שליחת "ביט אתחול" שגרם לביטול המתח על הקו והעברתו ל"מצב סימן" (mark state). ביט האתחול גרם להפעלת גלגל מחליף המופעל על ידי מנוע בעל מהירות מדויקת (שהוחלף מאוחר יותר בציוד דיגיטלי). הגלגל מחליף חילק את הביטים מקו התקשורת לסדרת ממסרים ש"לכדו" את הביטים. "ביט עצירה" נשלח כדי לוודא כי לגלגל מחליף יש מספיק זמן לעצור ולהתכונן לסימן הבא. ביט העצירה הפעיל את מנגנון ההדפסה. לעיתים, נשלחו שני ביטים לעצירה כדי לוודא עצירה ומניעת רעידות של המנגנון.
טלקס

עד 1935 ניתוב הודעות היווה את המחסום הגדול האחרון לאוטומציה מלאה. בשנות 1920 ספקי טלגרפיה גדולים פיתחו מערכת שהשתמשה בחוגה הדומה לחוגת הטלפון ואפשרה חיוג וחיבור בין מכשירי טלפרינטר. מכשירים אלה נקראו טלקס (Telex) ורשת טלפרינטרים העולמית שעבדה לפיהם, נקראה רשת הטלקס. מכשירים אלו חייגו תחילה באמצעות חוגה ואז שלחו הודעות בקוד בודו. ההבדל המשמעותי בין הטלקס לטלפרינטר היה רשת ניתוב ממותגת, אשר התבססה במקור על חיוג מתקפים טלפוני.
מערכות טלקס מנותבות אלו (“Type A”) הפכו את משלוח ההודעות מקצה לקצה לאוטומטי.
הרייך השלישי פיתח את רשת הטלקס בעלת הכיסוי הרחב וניהל באמצעותה את המינהל שלו.
בקצב העברת נתונים של 45.5 ביטים לשנייה יכלו 25 ערוצי טלקס לחלוק קו תקשורת חוץ אחד, ולהפוך את טלקס לשיטה הפחות יקרה לביצוע אמין של שיחות חוץ.
ב־1970 השתמשו עדיין קובה ופקיסטן במכשירי Type A בקצב של 45.5 באוד. טלקס עדיין נפוץ במדינות עולם שלישי, כנראה בזכות מחירו הנמוך. האו"ם טוען לשימוש רב יותר בטלקס מכל שיטה בודדת אחרת.
שירותי הטלקס מתפקדים גם כאשר דיקטטורות מנתקות את שירותי הטלפון, הפקס והאינטרנט, אולם ביכולתן לצותת לטלקס ולשלוף את הפלט שנשלח.
ב־1960 לערך, החלו במספר מדינות בשימוש בקוד ה"סימנים" של בודו ליצירת מערכות טלקס מנותבות מסוג Type B.
טלקס התפשט בעולם במהירות רבה, הרבה לפני ששירותי הטלפון האוטומטיים היו בנמצא, רוב הארצות, אפילו במרכז אפריקה ואסיה, הפעילו לפחות מספר קווי טלקס בתדר-גבוה (גלים קצרים). לרוב חיבורי רדיו אלו יוסדו על ידי משרדי דואר וטלגרף ממשלתיים. תקן הרדיו הנפוץ ביותר CCITT R.44 היה בעל תיקון שגיאות על ידי שליחה מחדש וריבוב על ידי חלוקת זמן של ערוצי הרדיו. רוב ספקי השירות המרוששים הפעילו את מערכות הטלקס-מעל-רדיו (TOR) ברציפות להפקת רווחים מרביים מהם.
מחירו של ציוד טלקס-מעל-רדיו נמצא במגמת ירידה מתמשכת. חובבי רדיו רבים מפעילים שירות זה בעזרת תוכנה ייעודית ומתאם לא יקר מכרטיס הקול במחשבם אל מכשיר הרדיו בגלים קצרים.
מערכות כבלגרמה או טלגרמה מודרניות פועלות למעשה באמצעות רשתות טלקס ייעודיות, ומשתמשות בטלקס-מעל-רדיו לפי דרישה.
בגרמניה לבדה נמצאים בשימוש מעל ל-400,000 קווי טלקס הפועלים באופן יום יומי. בעולם כולו מעל שלושה מיליוני קווים נמצאים בשימוש.
TWX

כמעט במקביל למערכת הטלקס הגרמנית, החליטו מעבדות בל בשנות ה-30 להצעיד את הטלקס צעד אחד קדימה, והחלו בפיתוח מערכת דומה (שכללה חיוג וכדומה) ונקראה TWX ‏– Teletype Wide-area eXchange.
במקור פעלה מערכת ה-TWX בקצב של 75 ביטים לשנייה, שליחת קוד בודו וחיוג הבחירה. למעשה פיתחו במעבדות בל דור שני של מודם "ארבע שורות" שנקרא "Bell 101 dataset" שהוא אבי אבותיו של הבל 103 שהריץ מאוחר יותר מחשוב משותף-זמן (Time-sharing computing). ה-101 היה מהפכני בכך שפעל על קווי טלפון רגילים שאפשר היה במשרד לנתב לממירים שנקראו "שירות נתונים רחב-אזור" (wide-area data service). מעצם השימוש ברשת הטלפונים הציבורית, TWX השתמשה באזורי חיוג משלה: 510,610,710,810 ו-910, חלקם נמצאים עדיין בשימוש.
שירות "ארבע השורות" של TWX הכיל "תווי שליטה" (control characters) מה שאפשר לו לפעול כמכונת כתיבה משרדית. תכונות כמו הזחה, הזנת נייר ושירותים אחרים שמעולם לא היו זמינים עם קוד בודו. בכל מקרה, קוד ה-TWX השתמש ב-93 סימנים בלבד מתוך 128.
תאגיד הטלטייפ (teletype) יוסד על ידי ד"ר קליינשמידט. היו לו מכונות הטלטייפ הזולות ביותר שיכלו לקבל את קוד TWX. בל רכשה את התאגיד להבטיח את אספקת "דגם 33” של מכשירי TWX.
דגם 33 היה מכשיר הטלטייפ הזול ביותר בנמצא לשימוש עם מחשבים. אנשי מחשבים רצו את כל סט התווים שסיפק קוד TWX.
ASCII נולד מקוד TWX. הוא הפך לאלפבית 5 בינלאומי הרשמי של CCITT. לימוד זהיר מראה כי אסקי עוקב אחרי תווים רבים של קוד בודו, שבתורו עוקב אחרי התווים בחזרה לטלגרפיה ידנית.
ההסכם המקורי של בל הגביל את השימוש לחיוג בינלאומי בלבד. Westar Union Telegraph Company ויתרה במכרז בשנת 1939 על שליטה בשוק הטלגרפיה בארצות הברית. מה שהביא להחלשתו של הטלקס בארצות הברית ומעבר משתמשים בין חברות קטנות לשירותי טלקס בינלאומיים וחברות טלגרפיה.
Westar Union Telegraph Company פתחה את Cable System שמאוחר יותר הפכה ל-Western Union International.
World Communication של ITT מוזגה ממספר חברות קטנות: “Federal Telegraph”, “All American Cables and Radio”, “Global Wireless” ומחלקה של Mackay Marine.
RCA תקשורת התמחו בחציית האוקיינוס השקט ומאוחר יותר התאחדה עם Western Union International והפכו ל-MCI.
לפני מלחמת העולם הראשונה התקינה Tropical Radiotelegraph משדרי טלגרף על ספינות לקוחותיה.
חברת הטלגרף כבלים הצרפתית (בבעלות משקיעים פרטיים) נכחה תמיד בארצות הברית והניחה כבלים מארצות הברית לצרפת.
על משתמשי הטלקס של בל היה לבחור את שירות ה-IRC שישמש אותם, ואז לצרף את שאר הספרות בעזרתן תנותב ההודעה. ה-IRC המיר בין התקנים של TWX ו-Western Union Telgraph.
ראו גם

תקשורת
תקשורת נתונים
טלפרינטר
איתות
קוד מורס
איתות סמפור בצרפת

שימוש בטלקס (1949)
טלפרינטר
טלטייפ בשירות חיל הנשים של צבא ארצות הברית בחיל האוויר השמיני של ארצות הברית במלחמת העולם השנייה
טנקה

ערך זה עוסק בסוגת שירה יפנית. אם התכוונתם למשמעות אחרת, ראו .
שיניצ'ירו האגיהארה בטקס הענקת הפרסים של תחרות הטנקה במייג'י קיננקן (Meiji Kinenkan).
טַנְקָה (יפנית 短歌) הוא שיר קצר של 31 הברות, הצורה השירית הנפוצה ביותר ביפן עד המאה ה-17.
מאפיינים

בשירה היפנית המסורתית אין חרוזים, והיא בנויה על מקצב. שירת הטנקה נכתבת בחמש שורות במבנה של 5, 7, 5, 7, ו-7 הברות. שירה זו התחבבה על היפנים והפכה במשך הזמן לצורה הסטנדרטית של שיר. השיר כולל בדרך כלל תיאור טבע, אירוע מסוים המביא להתפעמותו של הצופה, רמז למשהו מסתורי יותר וביטוי לירי מאופק – יסודות שהפכו אופייניים לשיר הקצר.
כדוגמה ניתן להציג שיר טנקה של אחת המשוררות הגדולות, אוֹנוֹ-נוֹ-קוֹמַאצִ'י (825? – 900?):
בתרגום של בן עמי שילוני:
החלק הראשון הוא תיאור של מה שקרה: המשוררת נרדמה בעודה חושבת על אהובה, והאהוב הופיע בחלומה. החלק השני הוא התגובה הרגשית שלה אחרי שהתעוררה מהחלום והבינה שזה כל מה שזה היה – חלום.
התפתחות

בשנת 905 נאסף, על-פי הוראתו של הקיסר, קובץ של 1,111 שירי טנקה, שקיבל את השם קוקין ואקקשו (אוסף שירים יפניים וחדשים), או בקיצור: קוקינשו.
בשנת 1201 הקיסר גו-טובה, שפרש מכס המלוכה בגיל 18 והיה משורר ופטרון של האמנויות, הקים בקיוטו משרד לשירה. תפקיד המשרד היה לקבץ את מיטב השירים של זמנו, והקיסר לשעבר, השתתף בעצמו בתהליך הבחירה. בשנת 1205 פורסם הקובץ, שנקרא שין-קוקין-ואקה-שו (האוסף החדש של השירים היפניים הישנים והחדשים) או בקיצור שין-קוקינשו. הקובץ הכיל 1,981 שירי טנקה, כאשר שליש מן המשוררים בקובץ זה הן נשים.
שירה שהתפתחה משירת טנקה

בתקופת מורומאצ'י התפתחה שירת הטנקה לז'אנר של שירים מקושרים – רנגה. בתקופת טוקוגאווה התפתחה משירת הטנקה שירת ההאיקו, שיר קצרצר בן 17 הברות, שקיצץ את שתי שורותיו האחרונות של שיר הטנקה.
לקריאה נוספת

"יום השנה לסלט", מאצ'י טאווארה, בתרגום יעקב רז (שירי טנקה מודרניים של משוררת יפנית צעירה בת זמננו)
יפן מונוגטארי, יפן בספרות וספרות ביפן
הערות שוליים

↑  שיר טנקה
| --- | --- |
בקרת זהויות :  BNE: XX5349087  BnF: cb12512348t (data)  GND: 4184398-8  NKC: ph384524  SUDOC: 034359958
טיבטס ברוק

מפל בנתיב הטיבטס ברוק בפארק טיבטס ברוק שביונקרס, בסמוך למוצא הנחל.
טיבטס ברוק (באנגלית: Tibbetts Brook) הוא נחל בחלק הדרומי של מדינת ניו יורק, הזורם מצפון לדרום מהעיר יונקרס במחוז ווסטצ'סטר אל רובע הברונקס בתוך העיר ניו יורק. הנחל התנקז במקור לתוך ספייטי דייבל קריק כחלק ממערכת נהר הארלם, וכעת הנחל הוא תת-קרקעי בחלקו, ומסתיים מעל פני הקרקע בקצה הדרומי של אגם ואן קורטלנדט בתוך פארק ואן קורטלנד, וממשיך מתחת לאדמה מתחת לשדרת טיבטס, וזורם לדרום מערב אל תעלת השייט של נהר הארלם. הנחל מספק מי נגר מאגן ניקוז משמעותי, הן לפארק ואן קורטלנדט בקצהו הדרומי, והן לפארק טיבטס ברוק בקצהו הצפוני. קיימות הצעות להעלות את החלק הדרומי של הנחל בחזרה אל פני השטח.
הנחל ומהלכו

מקורו של טיבטס ברוק בפארק הזיכרון H.F. Redmond Junior מצפון לשדרת יונקרס בדָאנווּדִי(אנ'), יונקרס. הוא ממשיך דרומה דרך שני אגמים מלאכותיים ב-Tibbetts Brook Park, במסלול מקביל וצמוד ל-Saw Mill River Parkway(אנ') ול-New York and Putnam Railroad(אנ') הישנה (כיום שביל בפארק). מדרום לפארק, הנחל עובר בערוץ הסמוך לפארק, ואז חוצה את גבול יונקרס/הברונקס לפארק ואן קורטלנד. הוא עובר דרך מרכז מסלול הגולף ואן קורטלנד, ואז נשפך לתוך אגם ואן קורטלנד - אגם מלאכותי שנוצר בשנת 1699 על ידי סכירת הנחל. הנחל מסתיים כיום בקצה הדרומי של האגם, בערך ברחוב 242 מערב. מספר נקזי סערה מזינים מי גשמים עודפים לתוך הנחל בתוך יונקרס.
בשפך הנחל, המים זורמים למנהרת ביוב מלֶבֵנִים, שמתמזגת מאוחר יותר עם הביוב המשולב הראשי מתחת לרחוב ברודוויי, המוביל מי גשמים, שפכים ביתיים וביוב תעשייתי. המנהרה מתנקזת בעיקר למפעל בקרת זיהום המים באי וורדס, שם מטופלים שפכים בעיר. בתנאי גשם, הביוב עולה על גדותיו לקצה הצפוני של נהר הארלם, דרך צינור ניקוז, בערך ברחוב 192 מערב (הית' אווניו). בשל הפיתוח המודרני, הנחל עובר דרך מעברים תת-קרקעיים וגשרונים בנקודות שונות לאורך מסלולו.
המסלול הישן של הנחל עדיין מונצח מעל פני הקרקע על ידי שדרת טיבט - Tibbett Avenue - (ראו במפה התחתונה משמאל). השדרה מסתיימת ללא מוצא, במתחם בית הספר התיכון JFK, בערך בנקודה שבה זרם טיבטס ברוק המקורי לתוך נחל ספייטי דייבל הישן, לאחר שהשלים את מסעו דרך סדרה של כרי דשא ביצתיים.
עוד בתחילת המאה ה-20, היו לטיבטס ברוק שני יובלים צפוניים שהתמזגו בקצה הצפוני של פארק טיבטס ברוק המודרני (ראו במפה משמאל, ובביאור שבתחילת פרק זה, שמפנה למפה הרלוונטית דהיום).
אגן הניקוז

טיבטס ברוק הוא חוליה מרכזית בדפוס הניקוז הטבעי של פארק ואן קורטלנדט, המקיף אגן ניקוז של כמעט 3,500 דונם. נגר נאסף בנחל, מתנקז לאגם ואן קורטלנדט, ובסופו של דבר נשפך לנהר הארלם דרך רשת של ביוב תת-קרקעי. פיתוח לאורך נתיב המים, כמו בניית כבישים מהירים, יוצר לעיתים קרובות מקורות חדשים של נגר מרוכז מאוד, המשבשים את האיזון העדין הזה, גורם לשחיקה וזיהום במלח, נפט ופסולת מצידי הדרך. בשנת 1961, זיהום דלף לתוך הנחל במעלה הזרם, והרג אלפי דגים באגם. המאמצים הבאים להחיות את הנחל, כללו בשנת 1978 חידוש מלא של אוכלוסיית הדגים באגם. טיבטס ברוק היום הוא נחל שקט, המשמש בית לצמחייה מגוונת כסוגים שונים של קני סוף, נטופית רפואית, עשבי תיבול, סוג של ערבות ונוריות ארסיות. בנחל מקננים גם אנפות, ינשופים, נקרים, ארנבים, דביבונים, אונדטרה ובואשים.
חשיפת הנחל כולו לאור השמש

בשנת 2022, יצאה עיריית ניו יורק בפרויקט תשתית ירוקה לחשוף חלקים מטיבטס ברוק בברונקס שכוסו במשך יותר ממאה שנה. חשיפת הנחל היא תהליך של החזרת הנחל למצב טבעי יותר, על ידי הסרת כל מכשול המכסה אותו, כגון בטון או ריצוף. חשיפת הטיבטס ברוק תסיר את המים הנקיים של הנחל ממערכת הביוב, ותעזור להפחית את גלישת הביוב המשולבת (CSOs) לנהר הארלם. זה עשוי גם לסייע בהפחתת הצפות לאורך ברודוויי, ובאזורים אחרים של אגן הניקוז של הטיבטס ברוק.
הפרויקט בעלות של 133 מיליון דולר יסיר את זרימת טיבטס ברוק ממערכת הביוב, וייצור קיבולת נוספת ברשת הניקוז של הברונקס, בציפייה להפחית את זרימת הביוב המשולבת ב-228 מיליון גלונים מדי שנה. הפרויקט יחזיר את הנחל לערוצו הטבעי והפתוח, המתפתל בשכונת קינגסברידג'(אנ') ונשפך לנהר הארלם. לאחר השלמתו, פרויקט החשיפה יסיר בין 4 ל-5 מיליון גלונים של מים ממערכת הביוב בכל יום. כיום, טיבטס ברוק מכניס למערכת הביוב מים בקצב של 4 עד 5 מיליון גלונים ביום בימים יבשים. כאשר יורד גשם, מי סערה, ביוב והנחל, נכנסים למערכת הביוב המשולבת, עוקפים את מתקן הטיפול, וזורמים ישירות לנהר הארלם. הבנייה צפויה להתחיל בסוף 2025.
ביאורים

↑  Brook הוא שם כללי לנחל
↑  לצפייה במוצא הנחל בפארק הזיכרון וכניסתו לפארק טיבטס ברוק ראו כאן.
↑  לצפייה במיפגש של הית' אווניו עם רח' 192 (ממזרח לנהר הארלם) ראו כאן, באזור המסומן באדום כבית חולים ליוצאי צבא.
↑  ניתן לראות צילומים של מנהרת הלבנים והסתעפויותיה במקור הזה.
↑  לצפייה בסוף שדרת טיבטס ללא מוצא (בבית ספר התיכון JFK), שמסמנת את שפך הנחל בעבר אל ספייטי דייבל קריק (מופיע גם כן במפה) ראו כאן. מפה נוספת, שמספקת מבט רחב יותר על הסביבה של השדרה והשפך לספייטי דייבל קריק, ראו כאן.
הערות שוליים

1 2  Thomas H. Edsail, 1887, History of Town of Kings Bridge, p.2, Columbia University
1 2 3 4 5  Van Cortlandt Park - Tibbetts Brook, NYC Parks - Official Website of the New York City Department of Parks & Recreation
1 2  Sergey Kadinsky, Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs, New York, NY: Countryman Press. pp. 58–59, 247–249
1 2  Daylight Tibbettes Brook, WayBack Machine, June 3, 2022
1 2  Nathan Kensinger, Daylighting the Saw Mill River, NY.Curbed.Com, Dec 15, 2016
↑  Thomas H. Edsail, 1887, History of Town of Kings Bridge, p.16, Columbia University
1 2 3  The "Week" Staf, The Forgotten streams of New York, The Week, January 9, 2015
↑  Ernie Garcia, Leaking Yonkers Sewers Polluting Bronx Park, daily Record, Aug. 31, 2016
↑  Stormwater Infrastructure Inventory Stormwater Infrastructure I, Westchester Gov. Com, 2017 by Wayback Machine
↑  Wards Island Water Pollution Control Plant, .Water-Technology.Net
↑  Isabel Angell, Underground Brook beckons to Activists, The Riverdale Press, February 24, 2016
↑  Dwyer, Jim, An Underground Brook, Gallons of Sewage and a Century-Old Problem, The New York Times, February 16, 2016
↑  Van Cortlandt Park Master Plan - Final Version, Issuu.com, Jul 21, 2014
↑  Inwood Hill Park - Spuyten Duyvil Creek, NYC Parks - Official Website of the New York City Department of Parks & Recreation
↑  Tibbetts Brook Daylighting Project, NYC - Environmental Protection, March - December 2022
↑  Maya Stahl, DEP, NYC Parks Finalize Deal to Daylight Tibbetts Brook, Extend Putnam Greenway, Bronx Times, June 14, 2024
מפה משנת 1867 המראה את הנתיב המקורי של טיבטס ברוק, מהמוצא ביונקרס, עם 2 היובלים המזינים, ועד השפך לספייטי דייבל קריק.
מפה מפורטת משנת 1895 המראה את נחל טיבטס ברוק מתפתל לאורך שדרת טיבטס בברונקס, ונשפך לספייטי דייבל קריק שמקיף את שכונת מרבל היל של מנהטן. בשנה זו נחפרה תעלת השייט של ההארלם ריבר מדרום לשכונה, שהפכה אותה לאי.
טיוודר

| --- | --- |
סמל טיוודרסמל טיוודר

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת פהרגיארמט
 שטח:  4.8 קמ"ר
 אוכלוסייה:  ‏
  ‑ בכפר:  168 (1 בינואר 2020)
 קואורדינטות:  48°04′00″N 22°31′00″E﻿ / ﻿48.066666666667°N 22.516666666667°E﻿ / 48.066666666667; 22.516666666667 
 אזור זמן:  UTC +1
 http://www.tivadar.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיוודר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיוודר  he tabBackground:;tabBorder:#aaa;defaultTab:0;
 
טיוודר (בהונגרית: Tivadar) הוא כפר קטן במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית טיוודר קטנה בעשרות השנים האחרונות, מ-228 תושבים בשנת 1990 עד 168 תושבים בשנת 2020.
הכפר ואזורו מיושבים לסירוגין כבר מהמאה ה-14.
יהודי טיוודר

יהודים חיו בטיוודר בתקופות זמן שונות. בשנת 2009 נהרס בית קברות יהודי שהיה בכפר בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 13 |  |
| 1880 | 9 | 249 |
| 1910 | 7 |  |
| 1920 | 12 |  |
| 1930 | 17 |  |
| 1941 | 7 | 383 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בטיוודר
↑  תיעוד יהודי טיוודר שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת פהרגיארמט |
| --- | --- | --- |
| יישובים | פהרגיארמט • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • הרמאנסג • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טיוודר • טוניוגמטולץ' • טורישטוואנדי • טוריצ'ה • אוסקה • ואמושורוסי • זייטה • ז'רויאן |  |
יוסף ברלוביץ

| --- | --- |

 לידה:  1859 ה'תרי"ט לינקובה, מחוז קובנה, האימפריה הרוסית 
 פטירה:  5 בפברואר 1930 (בגיל 71 בערך) ז' בשבט ה'תר"ץ פתח תקווה, פלשתינה (א"י) 
 מדינה:  האימפריה העות'מאנית, פלשתינה (א"י) 
 תקופת הפעילות:  1893 
 השקפה דתית:  יהדות 
 
יוסף ברלוביץ (ה'תרי"ט, 1859 - ז' בשבט ה'תר"ץ, 5 בפברואר 1930) היה מחלוצי תעשיית הקרמיקה בישראל וחקלאי, מראשוני פתח תקווה. יצחק ברלוביץ (בר-לביא) הוא בנו.